Case 1. Gluteeniton ruokavalio
Veeti, 4 vuotta
Veetillä on keliakia, ja hän noudattaa gluteenitonta ruokavaliota. Hän ei voi syödä vehnää, ohraa tai ruista sisältäviä tuotteita.
Päiväkodin päivän ruokalista
· Aamupala: Kaurapuuro ja marjat.
· Lounas: Jauhelihakastike, pasta ja salaattia. kaali ja puolukka.
· Välipala: Leipä, juusto ja kurkku, vispipuuro ja maito. 
Pohtikaa
1. Mitä ruokia Veeti voi syödä tästä ruokalistasta?
2. Mitkä ruoat tai ainesosat täytyy tarkistaa tai vaihtaa?
3. Mitä niiden tilalle voisi tarjota?
















Case 2. Laktoositon ruokavalio
Aino, 3 vuotta
Ainolla on laktoosi-intoleranssi. Hän tarvitsee laktoosittoman ruokavalion, koska tavalliset laktoosia sisältävät maitotuotteet aiheuttavat hänelle vatsaoireita.
Päiväkodin päivän ruokalista
· Aamupala: Riisipuuro, ruisleipä ja juusto, banaani.
· Lounas: Lihapullat, perunamuusi, porkkanaraaste ja raejuusto.
· Välipala: Jogurtti, päärynä, näkkileipä ja levite.
Pohtikaa
1. Mitä ruokia Aino voi syödä tästä ruokalistasta?
2. Mitkä ruoat tai ainesosat täytyy tarkistaa tai vaihtaa?
3. Mitä niiden tilalle voisi tarjota?


Case 3. Maidoton ruokavalio
Elias, 5 vuotta
Elias noudattaa maidotonta ruokavaliota. Hän ei voi käyttää maitoa tai maitotuotteita. Päiväkodissa on huolehdittava, että hän saa ravitsevaa ja hänelle sopivaa ruokaa.
Päiväkodin päivän ruokalista
· Aamupala: Kaurapuuro ja marjat, sämpylä, levite ja juusto. Maito.
· Lounas: Kermainen kalakeitto, ruisleipä ja levite.
· Välipala: Hedelmärahka, näkkäri ja sulatejuusto, kurkku. 
Pohtikaa
1. Mitä ruokia Elias voi syödä tästä ruokalistasta?
2. Mitkä ruoat tai ainesosat täytyy tarkistaa tai vaihtaa?
3. Mitä niiden tilalle voisi tarjota?


Case 4. Allergiaruokavalio: pähkinä ja kala
Minna, 4 vuotta
Minna on todettu pähkinä- ja kala-allergia. Hänelle on laadittu päiväkotiin erityisruokavalio-ohje. Pienikin määrä allergeenia voi aiheuttaa vakavan allergisen reaktion.
Päiväkodin päivän ruokalista
· Aamupala: Neljän viljan puuro ja marjat, siemenleipä ja levite.
· Lounas: Kalakeitto, leipä, levite ja kurkku. 
· Välipala: Mysli, jogurtti ja hedelmä.
Pohtikaa
1. Mitä ruokia Minna voi syödä tästä ruokalistasta?
2. Mitkä ruoat tai ainesosat täytyy tarkistaa tai vaihtaa?
3. Mitä niiden tilalle voisi tarjota?


Case 5. Kasvisruokavalio
Leo, 5 vuotta
Leo syö kasvisruokaa. Hänen ruokavalioonsa kuuluvat kasvikset, viljatuotteet, palkokasvit, maitotuotteet ja kananmunat. Hän ei syö lihaa tai kalaa.
Päiväkodin päivän ruokalista
· Aamupala: Kaurapuuro, leipä kinkulla ja juustolla, maito.
· Lounas: Jauhelihakastike, perunat ja salaatti.
· Välipala: Kinkkupasteija ja hedelmä.
Pohtikaa
1. Mitkä ruokalistan ruoat sopivat Leolle sellaisenaan?
2. Miten jauhelihakastike voidaan korvata kasvisruoalla?
3. Mitä proteiinin lähteitä voidaan käyttää kasvisruoassa?
4. Miten varmistetaan, että Leo saa riittävästi ja monipuolisesti ravintoa?















Case 6. Vegaaninen ruokavalio
Sofia, 4 vuotta
Sofia syö vegaanista ruokaa. Hänen ruokavalioonsa eivät kuulu liha, kala, kananmuna, maito tai muut eläinperäiset tuotteet. 
Päiväkodin päivän ruokalista
· Aamupala: Riisipiirakka, keitetty kananmuna ja maksamakkara, maito. Mandariini. 
· Lounas: Broilerikastike, riisi ja lämpimät kasvikset.
· Välipala: Jogurtti, ruisleipä, kinkku, kurkku ja maito. Banaani. 
Pohtikaa
1. Mitä ruokia Sofia voi syödä tästä ruokalistasta?
2. Mitkä ruoat tai ainesosat täytyy tarkistaa tai vaihtaa?
3. Mitä niiden tilalle voisi tarjota?
4. Mitä kasvipohjaisia proteiinin lähteitä voidaan käyttää?


Yhteiset kysymykset kaikille ryhmille
Pohtikaa lopuksi näitä kysymyksiä oman casenne näkökulmasta.
1. Käsihygienia
Milloin lastenohjaajan tulee pestä kädet ennen ruokailua? Miksi käsihygienia on tärkeää erityisruokavalioissa?
2. Ruokailun turvallisuus
Miten varmistetaan, että jokainen lapsi saa hänelle tarkoitetun ruoan? Mitä tehdään, jos lapsen ruokavaliosta ei ole varmaa tietoa?
3. Lapsen kohtaaminen
Miten lastenohjaaja huolehtii siitä, että erityisruokavaliota noudattava lapsi kokee ruokailun turvalliseksi, mukavaksi ja yhdenvertaiseksi?
4. Toiminta poikkeustilanteessa
Mitä teette, jos lapselle tarjotaan vahingossa väärää ruokaa tai lapsi saa oireita ruokailun aikana?

